Huntu pa Kòrsou.
Previous Article Mester tuma prekoushon personal den temporada di kalor eksesivo.
Next Article Ta kita palu ku a kai na zuikertuintje mañan mainta trempan.
WILLEMSTAD – Algun tempu pasá un tim di proyekto konsistiendo di (èks) studiante prosedente di e parti karibeño di rèino, enkurashá pa alkalde Aboutaleb di e siudat di Rotterdam, a logra barka un kònteiner ku muebles eskolar pa Kòrsou.
E proyekto tabatin komo meta ofresé mihó fasilidat na skolnan na Kòrsou ya ku na aña 2016 te ainda tin sentenáres di mucha ta haña lès den lokalnan ku muebles bieu òf hasta kibrá. E mueblesnan tabata un opsekio di PC Basisschool Zalmplaat na Rotterdam i tabata destiná pa 3 skol na Korsou, esta Chema Maduro/Angela Jessurun, Prinses Margriet school i Nechi Pieters.
E tim kier a ekstendé un palabra di gratitut na un i tur ku a kontribuí na e proyekto aki. Un danki en espesial ta bai na SFT Bank NV, Fundashon Bon Intenshon i Stichting Monumentenfonds Curaçao p'e aporte finansiero generoso.
Por último e tim ta konstatá ku tin masha hopi young professionals kurasoleño den eksterior ku ta ansioso di por nifiká algu pa nan isla. E proyekto aki ta un bunita ehèmpel ku, lòs for di konvikshonnan polítiko òf personal, nos tin ku traha huntu pa benefisio di Kòrsou.